
Narva Linnavalitsuse 03.05.2017 korraldus nr 406-k „Narvas Energia tn 4 ühiselamus asuva ruumi hooldus- ja kommunaalkulude tasust vabastamine (MTÜ NARVA ÜHING LENINGRADI BLOKAADI ELANIKUD) kehtetuks tunnistamine,
Narva Linnavalitsuse 01.07.2009 korralduse nr 728-k „Narvas Energia tänav 4 hoones asuva ruumi tasuta kasutusse andmine (MTÜ Narva Invaliidide Ühing EENAR)“ punkti 3.1. muutmine, 
Narva Linnavalitsuse 30.04.2014 korralduse nr 443-k „Narvas Energia tänav 6 ühiselamus asuvate ruumide tasuta kasutusse andmine (MTÜ Endiste Alaealiste Fašismivangide Narva Liit)“ punkti 3.1. muutmine

1. ASJAOLUD JA MENETLUSE KÄIK
Narva Linnavalitsuse 11.01.2023 korraldusega nr 27-k „Hooldus- ja kommunaalkulude katmiseks
ühtse kuutasu kehtestamata jätmine“  jäeti tasuta kasutuslepingu alusel linnavara kasutavatele sihtasutustele ja mittetulundusühingutele ning linna osalusega äriühingutele ühtne kuutasu hooldus- ja kommunaalkulude katmiseks kehtestamata. Võrdse kohtlemise printsiibi rakendamise eesmärgil on otstarbekas kontrollida kõik sõlmitud lepingud. Kontrolli käigus selgus, et mõned MTÜd, kes üürivad tasuta Narva linna ühiselamutes ruume, on vabastatud ülalpidamis- ja kommunaalmaksetest eraldi korraldustega. 02.03.2023. a SA-lt Narva Linnaelamu saadud info põhjal tegutseb ühiselamute ruumides kolm organisatsiooni, kes linnavalitsuse korralduse alusel olid vabastatud nii üüri kui ka kommunaal- ja hooldustasu katmisest.

Küsimust arutati Narva Linnavalitsuse linnavarakomisjoni e-koosolekul 03.-07.03.2023 (protokoll nr 3.1-6/5-2023) ning võrdse kohtlemise põhimõtet arvestades otsustati teha ettepanek Narva Linnavalitsusele tunnistada kehtetuks või muuta järgmiste Narva Linnavalitsuse korraldused: 
· 03.05.2017 korralduse nr 406-k „Narvas Energia tn 4 ühiselamus asuva ruumi hooldus- ja kommunaalkulude tasust vabastamine (MTÜ NARVA ÜHING LENINGRADI BLOKAADI ELANIKUD)“.
· 01.07.2009 korralduse nr 728-k „Narvas Energia tänav 4 hoones asuva ruumi tasuta kasutusse andmine (MTÜ Narva Invaliidide Ühing EENAR)“.
· 30.04.2014  korralduse nr 443-k Narvas Energia tänav 6 ühiselamus asuvate ruumide tasuta kasutusse andmine (MTÜ Endiste Alaealiste Fašismivangide Narva Liit)“.

2. ÕIGUSLIKUD ALUSED
2.1. Linnavara kasutusse andmise korra § 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.
2.2. Haldusmenetluse seaduse (HMS) § 64 lõike 1 kohaselt käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.
2.3. HMS § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

3. OTSUS
3.1. Tunnistada kehtetuks Narva Linnavalitsuse 03.05.2017 korraldus nr 406-k „Narvas Energia tn 4 ühiselamus asuva ruumi hooldus- ja kommunaalkulude tasust vabastamine (MTÜ NARVA ÜHING LENINGRADI BLOKAADI ELANIKUD)“;
3.2. Muuta Narva Linnavalitsuse 01.07.2009 korralduse nr 728-k „Narvas Energia tänav 4 hoones asuva ruumi tasuta kasutusse andmine (MTÜ Narva Invaliidide Ühing EENAR)“ punkt 3.1. ja sõnastada järgmiselt:
„3.1. Anda Mittetulundusühingule Narva Invaliidide Ühing EENAR, registrikood 80029874,
määramata ajaks tasuta kasutusse Narvas Energia tänav 4 ühiselamus asuv 1. korruse ruum
nr 13 üldpinnaga 16,6 m² invaliidide ühingu tegevuse korraldamiseks.“  
3.3. Muuta Narva Linnavalitsuse 30.04.2014 korralduse nr 443-k „Narvas Energia tänav 6 ühiselamus asuvate ruumide tasuta kasutusse andmine (MTÜ Endiste Alaealiste Fašismivangide Narva Liit)“ punkt 3.1. ja sõnastada järgmiselt:
„3.1.Anda MTÜ-le Endiste Alaealiste Fašismivangide Narva Liit, registrikood 80054234, avalikku enampakkumist korraldamata määramata ajaks tasuta kasutusse Narvas Energia tänav 6 ühiselamus 1. korrusel asuvad ruumid nr 9 ja 10 üldpinnaga 21,0 m² mittetulundusühingu tegevuse korraldamiseks.“

4. RAKENDUSSÄTTED
4.1.	Korraldus jõustub seadusega sätestatud korras.
4.2.	Narva Linnavalitsuse Linnamajandusametil teha korraldus teatavaks asjaosalistele isikutele.
[bookmark: _GoBack]4.3.	Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

